cyanic-selkie/wikianc huggingface dataset:
Dixie Dregs
Οι Dixie Dregs είναι αμερικάνικο χαρντ ροκ συγκρότημα, το οποίο σχηματίστηκε το 1970 στην Αουγκούστα της Τζόρτζια. Ηγετικό μέλος τους είναι ο κιθαρίστας Στηβ Μορς, γνωστός για την παρουσία του στους Deep Purple.
Βιογραφία
Οι Dixie Dregs προήλθαν από τους Dixie Grit στις αρχές της δεκαετίας του '70, οι οποίοι αποτελούνταν από τον κιθαρίστα Στηβ Μορς, τον μπασίστα Άντι Γουέστ, τον κιμπορντίστα Τζόνι Καρ, τον κιθαρίστα και τραγουδιστή Φρανκ Μπρίτινγκχαμ και το ντράμερ Ντέιβ Μορς, μεγαλύτερο αδελφό του Στηβ. Μέσα στην χρονιά, την θέση του Καρ πήρε ο Μαρκ Πάρις αλλά το 1971 το συγκρότημα διαλύθηκε λόγω της εισαγωγής του Στηβ Μορς στο μουσικό πανεπιστήμιο του Μαϊάμι. Ο Μορς συνέχισε σαν ντουέτο με τον Γουέστ, αλλάζοντας το όνομα τους σε Dixie Dregs.
left|thumb|190px|Ο Στηβ Μορς με τους Dixie Dregs το 1999 Το 1973, άλλαξαν και πάλι το όνομα τους σε Rock Ensemble II με τον βιολιστή Άλεν Σλόαν και το ντράμερ Μπαρτ Γιάρναλ στη σύνθεση τους, ο οποίος αντικαταστάθηκε από τον Ροντ Μόργκενσταϊν. Την επόμενη χρονιά, εντάχθηκε στο σχήμα και ο κιμπορντίστας Φρανκ Τζόσεφς και σαν Dixie Dregs ηχογράφησαν το πρώτο τους άλμπουμ με τίτλο "The Great Spectacular", το οποίο όμως δεν κυκλοφόρησε επίσημα μέχρι το 1997.
Ακολούθησε το "Night of the Living Dregs" τον Απρίλιο του 1979, με τους Dixie Dregs να κερδίζουν την πρώτη τους υποψηφιότητα για βραβείο Γκράμι στην κατηγορία "Best Rock Instrumental Performance" (καλύτερη ροκ ορχηστρική εκτέλεση). Η συγκεκριμένη κυκλοφορία περιελάμβανε εκτός των στούντιο ηχογραφήσεων, ζωντανές εκτελέσεις από το φεστιβάλ τζαζ του Μοντρέ, το καλοκαίρι του 1978.
Μετά την χρεοκοπία της δισκογραφικής τους εταιρείας, "Capricorn", οι Dixie Dregs υπέγραψαν στην "Arista Records" τον Ιανουάριο του 1980, την ίδια περίοδο κατά την οποία ο Τ.Λάβιτζ ανέλαβε τα πλήκτρα του συγκροτήματος. Μέσα στην χρονιά, κυκλοφόρησαν το "Dregs of the Earth" το οποίο κατάφερε να μπει στο Top-100 του Billboard.
Την επόμενη χρονιά, κυκλοφόρησαν το "Unsung Heroes" αλλάζοντας το όνομα τους σε The Dregs, ενώ μετά τις ηχογραφήσεις του άλμπουμ ο Μαρκ Ο'Κόνορ πήρε την θέση του Σλόαν. Στο "Industry Standard" του 1982, συμπεριέλαβαν για πρώτη φορά φωνητικά στην μουσική τους, με σκοπό να ανεβάσουν την εμπορικότητα τους. Ο Ο'Κόνορ αποχώρησε, αφήνοντας το συγκρότημα χωρίς βιολιστή μέχρι το 1988, όταν και επέστρεψε ο Άλεν Σλόαν.
Χωρίς να διαλυθούν επίσημα, οι Dixie Dregs σταμάτησαν να υφίστανται μέχρι το 1988 όταν και ένωσαν και πάλι τις δυνάμεις τους ηχογραφώντας το ΕΡ "Off the Record" με δύο νέα κομμάτια, ακολουθούμενο από την συλλογή "The Best of the Dregs: Divided We Stand", το 1989.
Το 1992, ο Γουέστ αποχώρησε, με τον Ντέιβ ΛαΡου να παίρνει την θέση του για το ζωντανά ηχογραφημένο "Bring 'Em Back Alive". Το 1994, κυκλοφόρησαν το "Full Circle" με τον βιολιστή Τζέρι Γκούντμαν στην σύνθεση τους, το τελευταίο άλμπουμ το οποίο έχουν κυκλοφορήσει μέχρι σήμερα.
Από τα μέσα της δεκαετίας του '90 και έπειτα, ο Στηβ Μορς έχει ενταχθεί στους Deep Purple, γεγονός που ανάγκασε τους Dixie Dregs να συγκεντρώνονται ανά διαστήματα για σύντομες περιοδείες.
Στούντιο ηχογραφήσεις
{|width="100%" align="center"|
Πηγές
Κατηγορία:Αμερικανικά progressive rock συγκροτήματα Κατηγορία:Μουσικά συγκροτήματα από την Τζόρτζια
No No No (Beirut)
Το "No No No" είναι το τέταρτο άλμπουμ των Beirut. Κυκλοφόρησε στις 11 Σεπτεμβρίου του 2015 από την 4AD. Ο τραγουδιστής Zach Condon, πήρε έμπνευση για το άλμπουμ από τη νέα σύντροφό του και τις μέρες που πέρασε στην Τουρκία spending time in Turkey. Το πρώτο single, "No No No", κυκλοφόρησε την 1η Ιουνίου του 2015 και το "Gibraltar" ακολούθησε στις 18 Αυγούστου της ίδιας χρονιάς. Τα βίντεο κλιπ και των δυο κομματιών σκηνοθετήθηκαν από τον Brother Willis.
Κομμάτια
Όλα τα κομμάτια γράφτηκαν από τον Zach Condon
Παραπομπές
Κατηγορία:Άλμπουμ του 2015
Ιωάννης Καζιμίρ της Σαξονίας-Κόμπουργκ
Ο Ιωάννης-Καζιμίρ (γερμ.: Johann Casimir, 12 Ιουνίου 1564 - 16 Ιουλίου 1633) από τον Οίκο των Βέττιν ήταν δούκας της Σαξονίας-Κόμπουργκ (1596-1633) και της Σαξονίας-Κόμπουργκ-Άιζεναχ (1572-96).
Βιογραφία
Ήταν ο πρωτότοκος γιος του Ιωάννη-Φρειδερίκου Β΄ δούκα της Σαξονίας και της Ελισάβετ των Βίττελσμπαχ, κόρης του Φρειδερίκου Γ΄ εκλέκτορα του Παλατινάτου.
Οικογένεια
Νυμφεύτηκε πρώτα το 1584 την Άννα των Βέττιν, κόρη του Αυγούστου εκλέκτορα της Σαξονίας. Το 1593 την συνέλαβε για μοιχεία· ένα δικαστήριο στην Ιένα ακύρωσε τον γάμο και τη φυλάκισε ισόβια.
Το 1599 ο Ιωάννης-Καζιμίρ έκανε δεύτερο γάμο με τη Μαργαρίτα των Γουέλφων, κόρη του Γουλιέλμου ΣΤ΄ δούκα του Μπράουνσβαϊγκ-Λύνεμπουργκ· δεν απέκτησαν τέκνα.
Παραπομπές
Κατηγορία:Οίκος των Βέττιν
Απόπειρα πραξικοπήματος του 1981 στην Ισπανία
μικρογραφία|341x341εσ|Κατά την διάρκεια του πραξικοπήματος Το πραξικόπημα του 1981 στην Ισπανία ήταν μια απόπειρα για την κατάργηση της νεοπαγούς δημοκρατικής κυβέρνησης της χώρας, το οποίο απέτυχε λόγω της σθεναρής εναντίωσης σε αυτό τόσο της πλειοψηφίας των ηγετών του Ισπανικού στρατού, όσο και του επικεφαλής του πολιτεύματος μονάρχη Χουάν Κάρλος.
Το πραξικόπημα εκδηλώθηκε τις απογευματινές ώρες της Δευτέρας 23 Φεβρουαρίου του 1981 στην Κάτω Βουλή (δύναμης 350 εδρών), ενώ το Σώμα επρόκειτο να συνεδριάσει για την παροχή ψήφου εμπιστοσύνης στο νέο εντολοδόχο πρωθυπουργό Λεοπόλδο Κάλβο Σοτέλο. Ένας λόχος της παραστρατιωτικής «πολιτοφυλακής» με επικεφαλής τον αντισυνταγματάρχη Αντόνιο Τεχέρο Μολίνα διέκοψε βίαια τη συζήτηση και ζήτησε από όλους τους βουλευτές να πέσουν στο έδαφος, «έως ότου ανακοινωθεί η εγκατάσταση της νέας στρατιωτικής κυβέρνησης» όπως χαρακτηριστικά δήλωσε. Στο πραξικόπημα μετείχαν επίσης, ένας ταγματάρχης του στρατού ξηράς, ένας αξιωματικός του Ναυτικού και 15 αξιωματούχοι πολιτοφύλακες (επισήμως «Εθνοφρουρά»). Κατά τη διάρκεια της εισβολής ο Τεχέρο ήταν οπλισμένος με πιστόλι με το οποίο απείλησε τον πρόεδρο της Βουλής διακόπτοντας την ομαλή της διαδικασία.
Ως ιθύνων νους της απόπειρας θεωρήθηκε ο υποστράτηγος Χάιμε Μίλανς Ντελ Μπος, στρατιωτικός διοικητής της Βαλένθια, πρώην φανατικός υποστηρικτής του καθεστώτος του δικτάτορα Φράνκο, ο οποίος είχε πολεμήσει στο πλευρό των ναζιστικών δυνάμεων που εισέβαλαν στη Σοβιετική Ένωση το καλοκαίρι του 1941. Ο Ντελ Μπος ήταν ο μόνος περιφερειακός διοικητής που κήρυξε την περιοχή του σε κατάσταση «έκτακτης ανάγκης» κινητοποιώντας τεθωρακισμένες δυνάμεις και καταλαμβάνοντας καίρια σημεία της πόλης.
Οι πραξικοπηματίες συνέλαβαν ως ομήρους τους παριστάμενους βουλευτές και τα μέλη του υπηρεσιακού υπουργικού συμβουλίου, μεταξύ των οποίων τον υπηρεσιακό πρωθυπουργό Αντόλφο Σουάρεζ, τον ηγέτη των Σοσιαλιστών Φελίπε Γκονζάλες, τον κομμουνιστή αρχηγό Σαντιάγκο Καρίγιο, υπουργούς κ.α. Στρατιωτικές δυνάμεις κινητοποιήθηκαν άμεσα, ύστερα από ανακοίνωση του βασιλιά Χουάν Κάρλος, πως ενόψει της ανώμαλης κατάστασης, αναλαμβάνει προσωρινά τα ηνία της χώρας. Τελικά, 18 ώρες μετά την εκδήλωσή του, το πραξικόπημα έληξε αναίμακτα και οι πρωταίτιοι (συνολικά 18 αξιωματικοί) παραδόθηκαν τα ξημερώματα της Τρίτης και κατόπιν επιθυμίας τους, σε άνδρες της στρατιωτικής αστυνομίας. Σαν μεσολαβητής ενήργησε ο υπαρχηγός του στρατιωτικού επιτελείου Αλφόνσο Αρμάνα Κομίν, ο οποίος εν-συνεχεία καθαιρέθηκε ως ύποπτος συμμετοχής στην απόπειρα. Ο Τεχέρο παραδόθηκε στο γενικό διευθυντή των Εθνοφρουρών Αραμπουρού Τοπέτε.
Πηγές
Ισπανια 1981 Πραξικοπημα 1981 Ισπανια
Λόφος Βατικανού
Ο Βατικανός λόφος (Mons Vaticanus, Colle Vaticano) είναι ένας λόφος, που βρίσκεται απέναντι από τον ποταμό Τίβερη· είναι από τους παραδοσιακούς επτά λόφους της Ρώμης, που έδωσε και το όνομα στην Πόλη του Βατικανού. Είναι η τοποθεσία της Βασιλικής του Αγίου Πέτρου.
Ετυμολογία
Οι αρχαίοι Ρωμαίοι είχαν αρκετές απόψεις για την προέλευση της λατινικής λέξης Vaticanus. Ο Μ. Τ. Βάρρων (1ος αι. π.Χ.) συνέδεσε το όνομα με έναν Deus Vaticanus ή Vagitanus, μία ρωμαϊκή θεότητα, που πιστεύεται ότι δίνει στα νήπια την ικανότητα ομιλίας, η οποία αποδεικνύεται από τον πρώτο τους θρήνο (vagitus, η πρώτη συλλαβή του οποίου προφέρεται ουά στα κλασικά λατινικά). Η μάλλον περίπλοκη εξήγηση του Βάρρρωνα συσχετίζει αυτή τη λειτουργία με την κηδεμονική θεότητα του τόπου και με τις προηγμένες δυνάμεις του λόγου, που κατείχε ένας προφήτης (vates), όπως διατηρήθηκε από τον μετέπειτα αρχαίο Αύλο Γέλλιο:
Μας είπαν ότι η λέξη Βατικανό εφαρμόζεται στον λόφο, και στη θεότητα που προεδρεύει επάνω του, από τις vaticinia ή προφητείες που έγιναν εκεί με τη δύναμη και την έμπνευση του θεού. Αλλά ο Μάρκος Βάρρων, στο βιβλίο του Περί Θείων Πραγμάτων, δίνει έναν άλλο λόγο γι' αυτό το όνομα. «Όπως ο Αίος ονομάστηκε θεότητα, και κτίστηκε βωμός προς τιμήν του στο χαμηλότερο μέρος του νέου δρόμου, επειδή σε εκείνο το μέρος ακούστηκε μία φωνή από τον ουρανό, έτσι και αυτή η θεότητα ονομάστηκε Βατικανός, επειδή προεδρεύει των αρχών της ανθρώπινης φωνής· γιατί τα νήπια, μόλις γεννηθούν, κάνουν τον ήχο va, την πρώτη συλλαβή στη λέξη Βατικανό, και επομένως λέγεται vagire (κλαίω), η οποία λέξη εκφράζει τον θόρυβο, που κάνει για πρώτη φορά ένα βρέφος".
Ο Vaticanus είναι πιο πιθανό να ετυμολογείται στην πραγματικότητα από το όνομα ενός ετρουσκικού οικισμού ενδεχομένως, που ονομάζεται Vatica ή Vaticum, που βρισκόταν στην ευρύτερη περιοχή, την οποία οι Ρωμαίοι αποκαλούσαν Vaticanus ager («επικράτεια του Βατικανού»). Αν πάντως υπήρχε τέτοιος οικισμός, δεν έχει ανακαλυφθεί κανένα ίχνος του. Οι υπατικοί πίνακες εορτών (fasti]]) έχουν ένα προσωπικό όνομα Vaticanus στα μέσα του 5ου αι. π.Χ., άγνωστης σχέσης με το τοπωνύμιο.
Τοπογραφία της αρχαίας Ρώμης
Το Vaticanus Mons (ή Vaticanus Collis ) ήταν πιο συχνά ένα όνομα στα κλασικά λατινικά για τον Ιανίκουλο Λόφο. Ο Μ. Τ. Κικέρων χρησιμοποιεί τον πληθυντικό Vaticani Montes σε μία έννοια, που φαίνεται να περιλαμβάνει τον σύγχρονο λόφο του Βατικανού καθώς και τον Λόφο Μάριο και τον λόφο Ιανίκουλο.
Το Vaticanum ή Campus Vaticanus ήταν αρχικά μία επίπεδη περιοχή μεταξύ του Βατικανού Λόφου και του Τίβερη. Κατά τη διάρκεια της Δημοκρατικής εποχής ήταν μία ανθυγιεινή τοποθεσία, που σύχναζαν οι άποροι. Ο Γάιος Καλιγούλας και ο Νέρωνας χρησιμοποίησαν την περιοχή για ασκήσεις αρμάτων, όπως στο Γαϊάνο, και η σστική αναδόμηση ενθαρρύνθηκε από την οικοδόμηση του Ιπποδρόμου του Νέρωνα, γνωστού και ως Βατικανό Ιπποδρόμιο (Circus Vaticanus) ή απλά το Βατικανό. Θέσεις τάφων κοντά στο Βατικανό Ιπποδρόμιο αναφέρονται σε μερικές όψιμες πηγές.
Το Βατικανό ήταν επίσης η τοποθεσία του Φρυγιανού, ενός ναού της Μεγάλης Μητέρας θεάς από τη Φρυγία Κυβέλης. Αν και δευτερεύων σε σχέση με την κύρια λατρεία αυτής της θεότητας στον Παλατίνο Λόφο, αυτός ο ναός απέκτησε τέτοια φήμη στον αρχαίο κόσμο, που τόσο το Λούγδουνο στη Γαλατία, όσο και η Μαγεντία στη Γερμανία ονόμασαν τούς δικούς τους ναούς της Magna Mater ως "Βατικανόν" κατά μίμηση. Απομεινάρια αυτού του ναού βρέθηκαν στην ανακατασκευή της πλατείας του Αγίου Πέτρου τον 17ο αι.
Ο Βατικανός Λόφος αναφέρεται στον σύγχρονο λόφο του Βατικανού ως αποτέλεσμα της ονομασίας ολόκληρης της περιοχής ως Βατικανόν (Vaticanum). Η χριστιανική χρήση του ονόματος υποκινήθηκε από το μαρτύριο του Αγίου Πέτρου εκεί. Ξεκινώντας στις αρχές του 4ου αι. μ.Χ., άρχισε η κατασκευή της Παλαιάς Βασιλικής του Αγίου Πέτρου επάνω από ένα κοιμητήριο, που είναι η παραδοσιακή τοποθεσία του τάφου του Αγίου Πέτρου. Περίπου αυτή την εποχή, το όνομα Βατικανός Λόφος (Vaticanus Mons) καθιερώθηκε στη σύγχρονη χρήση του και ο Ιανίκουλος λόφος "διακρίθηκε από αυτόν ως Λόφος Ιανίκουλου (Ianiculensis Mons)".
Ένα άλλο αρχαίο κοιμητήριο εκεί κοντά άνοιξε στο κοινό στις 10 Οκτωβρίου 2006 για τον εορτασμό της 500ης επετείου των Μουσείων του Βατικανού.
Χριστιανική ιστορία
Ο Λόφος του Βατικανού συμπεριλήφθηκε στα όρια της πόλης της Ρώμης κατά τη διάρκεια της αρχιερατείας του πάπα Λέοντα Δ΄, ο οποίος μεταξύ 848 και 852, επέκτεινε τα τείχη της πόλης, για να προστατεύσει τη Βασιλική του Αγίου Πέτρου και το Βατικανό. Έτσι ο λόφος του Βατικανού βρίσκεται εντός των τειχών και των ορίων της πόλης της Ρώμης για πάνω από 1100 χρόνια. Μέχρι τις Συνθήκες του Λατερανού το 1929 ο λόφος ήταν μέρος της Περιοχής Μπόργκο (Rione Borgo).
Πριν από τη μετάθεση του πάπα στην Αβινιόν (1305–1378), η έδρα της Αγίας Έδρας βρισκόταν στο Ανάκτορο του Λατερανού. Μετά την παραμονή στην Αβινιόν, η διοίκηση της Εκκλησίας όταν επέστρεψε, διέμεινε στον λόφο του Βατικανού και παπικό παλάτι έγινε (μέχρι το 1871) το Παλάτσο ντελ Κουιρινάλε, στον Κυρινάλιο λόφο. Από τον Ιούνιο του 1929, μέρος του λόφου του Βατικανού είναι η τοποθεσία της Πολιτείας της Πόλης του Βατικανού. Ωστόσο ο καθεδρικός ναός του επισκόπου της Ρώμης, δηλ. του πάπα, δεν είναι ο Άγιος Πέτρος στο Βατικανό, αλλά η Βασιλική του Αγίου Ιωάννη στο Λατερανό, η οποία -αν και είναι έξω από το έδαφος του Βατικανού- είναι συνδεδεμένη με αυτό, όπως υποδεικνύεται στα Σύμφωνα του Λατερανού, που υπέγραψε το Ιταλικό κράτος τον Φεβρουάριο του 1929 με την Αγία Έδρα.
Περαιτέρω ανάγνωση
Κατηγορία:Λήμματα που περιέχουν κείμενο στα ιταλικά Κατηγορία:Λήμματα που περιέχουν κείμενο στα λατινικά
Σπυρίδων Γαζής
Ο Σπυρίδων Γαζής (1835-1920) ήταν ζωγράφος και αγιογράφος.
Βίος
Ο Σπυρίδων Γαζής γεννήθηκε στις 2 Φεβρουαρίου 1835 στη Λευκάδα. Ήταν μαθητής του συντοπίτη του αγιογράφου Γ. Πατσαρά. Μετά πήγε στη Ζάκυνθο και μαθήτευσε στον αγιογράφο Νίκα. Στα 1870 πήγε στην Ιταλία. Τα πρώτα έργα του έχουν κοσμική θεματογραφία ενώ καταπιάστηκε και με αγιογραφίες. Οι τεχνοκρτικοί διακρίνουν την καλλιτεχνική παραγωγή του σε δύο περιόδους: η πρώτη τελεί υπό την επιρροή των Πατσαρά και Νίκα. Η δεύτερη υπό την Ιταλική επίδραση. Αν και ποσοτικά η παραγωγή του είναι μαζική οι αγιογραφίες του επαναλαμβάνονται. Πέθανε στις 19 Νοεμβρίου 1920.
Έργα του
Έργα του υπάρχουν στις εκκλησίες Αγίου Γεωργίου, Αγίων Αναργύρων Αγίου Ιωάννη και Αγίου Δημητρίου Λευκάδος, Υπαπαντής Παξών, στην Κομπώτη και στον Αετό του Ξηρομέρου, στον 'Αγιο Ιωάννη Καστού, στον Άγιο Νικόλαο Καστού και στον Άγιο Ιωάννη στο ίδιο νησί., στον Άγιο Ιωάννη στο ίδιο νησί. Στην Αγία Παρασκευή Μεσολογγίου στον Άγιο Χαράλαμπο Πρέβεζας. thumb|Σπυρίδων Γαζής, η Αποκαθήλωση, ελαιογραφία στο ναό του Αγίου Χαραλάμπους Πρέβεζας
Παραπομπές
thumb|Η συνάντηση με τους Ραβίνους ελαιογραφία
Πηγές
Κατηγορία:Έλληνες ζωγράφοι
Ιωάννης Φρειδερίκος Γ΄ της Σαξονίας
Ο Ιωάννης-Φρειδερίκος Γ΄, γερμ. Johann-Friedrich III (16 Ιανουαρίου 1538 - 21 Οκτωβρίου 1565) από τον Οίκο των Βέττιν ήταν πρίγκιπας (δούκας στον τίτλο μόνο) της Σαξονίας.
Βιογραφία
Ήταν ο τρίτος γιος του Ιωάννη-Φρειδερίκου Α΄ εκλέκτορα της Σαξονίας και της Σίβυλλας των Λα Μαρκ, κόρης του Ιωάννη Γ΄ δούκα της Κλέβης.
Το 1565 απεβίωσε στην Ιένα σε ηλικία 27 ετών, άγαμος. Τάφηκε στο ναό της πόλης της Βαϊμάρης.
Παραπομπές
Κατηγορία:Οίκος των Βέττιν
Κοινότητα Γραμματικού
Η Κοινότητα Γραμματικού ήταν κοινότητα της ανατολικής Αττικής η οποία λειτούργησε στο διάστημα 1912-2010 οπότε και καταργήθηκε με την εφαρμογή του προγράμματος Καλλικράτης. Βρισκόταν στο βορειοανατολικό τμήμα της Αττικής και συνόρευε με τις κοινότητες Καπανδριτίου, Βαρνάβα και με τον δήμο Μαραθώνος. Περιλάμβανε ένα κοινοτικό διαμέρισμα, καταλάμβανε έκταση 58 τ.χλμ. και ο πληθυσμός της σύμφωνα με την απογραφή του 2001 ήταν 1.486 κάτοικοι. Έδρα της κοινότητας ήταν το Γραμματικό.
Διαίρεση
Η κοινότητα περιλάμβανε τους παρακάτω οικισμούς (σε παρένθεση ο πληθυσμός σύμφωνα με την απογραφή του 2001):
Ιστορική εξέλιξη της Κοινότητας
Η κοινότητα Γραμματικού συστάθηκε με την διοικητική διαίρεση του 1912 με την οποία καταργήθηκαν οι διευρυμένοι δήμοι και αντικαταστάθηκαν από μικρότερες κοινότητες. Μέχρι τότε η περιοχή ανήκε στον πρώην διευρυμένο δήμο Μαραθώνα. Στην κοινότητα εκτός από το Γραμματικό που ορίστηκαν έδρα εντάχθηκαν οι οικισμοί  Αγία Μαρίνα, και Άνω Σούλι. Το 1951 το Άνω Σούλι εντάχθηκε στον δήμο Μαραθώνος. Κατά την διάρκεια των επόμενων δεκαετιών μέσα στα όρια της κοινότητας Γραμματικού αναγνωρίστηκε και ο οικισμός Σέσι. Η κοινότητα διατηρήθηκε αμετάβλητη με την διοικητική διαίρεση του 1997 ενώ καταργήθηκε με την εφαρμογή του σχεδίου Καλλικράτης την 1η Ιανουαρίου του 2010 και συνενώθηκε στον νέο Δήμο Μαραθώνος.
Η Μάσκα του Κόκκινου Θανάτου
Η Μάσκα του Κόκκινου Θανάτου είναι ένα διήγημα του Έντγκαρ Άλλαν Πόε. Η πλοκή ακολουθεί την ιστορία του πρίγκιπα Πρόσπερο στην προσπάθεια του να αποφύγει ένα θανατηφόρο λοιμό γνωστό ως Κόκκινος Θάνατος, ενώ βρίσκεται κρυμμένος στο αβαείο του. Εκεί,μαζί με μια ομάδα άλλων ευγενών διοργανώνει ένα χορό μεταμφιεσμένων στα εφτά δωμάτια του αβαείου του, το καθένα βαμμένο με ένα διαφορετικό χρώμα. Στην μέση της διασκέδασης τους μια μυστηριώδη φιγούρα μεταμφιεσμένη ως ένα θύμα του Κόκκινου Θανάτου εμφανίζεται και περιφέρεται σε όλες τις αίθουσες. Ο Πρόσπερο πεθαίνει όταν αντιμετωπίζει τον ξένο του οποίου του κουστούμι αποδεικνύεται ότι δεν έχει κάτι απτό μέσα του .Στο τέλος όλοι οι ευγενείς πεθαίνουν επίσης.
Η ιστορία έχει πολλά στοιχεία γοτθικής λογοτεχνίας και συχνά αναλύεται ως μια αλληγορία του αναπόφευκτου ερχομού του θανάτου. Έχουν γίνει πολλές και διαφορετικές ερμηνείες του έργου, καθώς και προσπάθειες να καθοριστεί η πραγματική φύση της συγκεκριμένης ασθένειας. Το διήγημα εκδόθηκε για πρώτη φορά τον Μάιο του 1842 στο περιοδικό Γράχαμ στις Ηνωμένες Πολιτείες της Αμερικής. Έκτοτε έχει υιοθετηθεί σε πολλές και διαφορετικές μορφές.
Πλοκή
Η ιστορία εκτυλίσσεται στο καστροχτισμένο αβαείο του πρίγκιπα Πρόσπερο. Αυτός και χίλιοι ευγενείς ζουν απομονωμένοι μέσα στις πύλες του αβαείου προκειμένου να αποφύγουν ένα θανατηφόρο λοιμό που βασανίζει τον κόσμο. Τα θύματα του λοιμού βασανίζονται από οξείς πόνους,ξαφνικές ζαλάδες,υπερβολική αιμορραγία από τους πόρους του δέρματος και τελικά κατάρρευση. Ο λοιμός σκοτώνει τα θύματα του σε διάστημα μισής ώρας. Έτσι ο Πρόσπερο και οι ευγενείς σκοπεύουν να παραμείνουν εσώκλειστοι μέσα στο κάστρο περιμένοντας το τέλος του λοιμού.
Ένα βράδυ ο Πρόσπερο διοργανώνει ένα χορό μεταμφιεσμένων στα έξι από τα εφτά χρωματιστά δωμάτια του αβαείου του.Το κάθε ένα από τα δωμάτια είναι διακοσμημένο και βαμμένο με ένα συγκεκριμένο χρώμα: μπλε, μοβ, πράσινο, πορτοκαλί, άσπρο και βιολετί. Το τελευταίο δωμάτιο είναι μαύρο,με μαύρες βελούδινες ταπισερί που σκέπαζαν τους τοίχους πέφτοντας σε βαριές πτυχές σε ένα μαύρο χαλί και άλικα τζάμια στο χρώμα του αίματος. Το μαύρο δωμάτιο επίσης διακοσμούσε ένα εβένινο ρολόι που χτυπούσε κάθε μια ώρα προκαλώντας απόλυτη ησυχία σε όλα τα δωμάτια. Όταν ο ήχος σταματούσε όλοι επανέρχονταν στο γλέντι.
Ανάλυση
Στην Μάσκα του Κόκκινου Θανάτου ο Πόε υιοθετεί πολλά στοιχεία της γοτθικής λογοτεχνίας, όπως το σκηνικό του κάστρου. Τα διαφορετικά μονόχρωμα δωμάτια ίσως συμβολίζουν το ανθρώπινο μυαλό και τις διαφορετικές προσωπικότητες. Οι εικόνες του αίματος και του χρόνου υποδεικνύουν την σωματική υπόσταση. Ο λοιμός ίσως να συμβολίζει τα τυπικά γνωρίσματα της ζωής του ανθρώπου και την θνησιμότητα. Αυτό μας οδηγεί στο συμπέρασμα ότι ίσως όλη η ιστορία αποτελεί μια αλληγορία της μάταιης προσπάθειας του ανθρώπου να αποτρέψει τον θάνατο.
Το αίμα,στο οποίο δίνεται ιδιαίτερη έμφαση μέσω του κόκκινου χρώματος, αποτελεί ένα διπλό σύμβολο συμβολίζοντας τον θάνατο αλλά και την ζωή. Σε αυτό δίνεται έμφαση με την φιγούρα με την μάσκα,όπου ποτέ δεν αναφέρεται ρητώς ότι είναι ο Κόκκινος Θάνατος αλλά μόνο ένας επισκέπτης όπου φοράει το κοστούμι του Κόκκινου Θανάτου, που κάνει την αρχική του εμφάνιση στο μπλε δωμάτιο, ένα χρώμα που συμβολίζει την γέννα.
Όπως πολλά από τα διηγήματα του Πόε, έτσι και το συγκεκριμένο έχει αυτοβιογραφικά στοιχεία. Ο Προσπέρο, ένας εύπορος νέος που κατάγεται από διακεκριμένη οικογένεια μας θυμίζει τον Πόε και την δική του οικογένεια τους Άλλανς.
Ο Κόκκινος Θάνατος
Ο Κόκκινος Θάνατος είναι μια φανταστική αρρώστια. Ο Πόε περιγράφει ότι προκαλεί οξείς πόνους, εκκρίσεις αίματος, ζαλάδας και τελικά κατάρρευση οδηγώντας το άτομο σε θάνατο σε λιγότερο από μισή ώρα.
Υποθέτουμε ότι η αρρώστια είναι εμπνευσμένη από την φυματίωση, καθώς η γυναίκα του Πόε, Βιργινία, έπασχε από την ασθένεια όταν ο Πόε έγραφε την ιστορία. Όπως και ο πρίγκιπας Πρόσπερο, ο Πόε αγνοούσε τους κινδύνους της ασθένειας. Η μητέρα, ο αδερφός καθώς και η ανάδοχος μητέρα του πέθαναν επίσης από φυματίωση. Εναλλακτικά ο Κόκκινος Θάνατος πιθανόν να αναφέρεται στην χολέρα. Ο Πόε είχε ζήσει μια επιδημία χολέρας στην Βαλτιμόρη του Μαίρυλαντ το 1831. Άλλοι υποστηρίζουν ότι πρόκειται για την Βουβωνική πανώλη, επίσης γνωστή ως Μαύρος Θάνατος.
Κατηγορία:Διηγήματα του Έντγκαρ Άλλαν Πόε
Crest of a Knave
Το Crest of a Knave είναι το 16ο άλμπουμ του αγγλικού ροκ συγκροτήματος Jethro Tull, το οποίο κυκλοφόρησε στις 11 Σεπτεμβρίου του 1987 μέσω της δισκογραφικής εταιρίας "Chrysalis Records". Στις 26 Απριλίου 2005, η "Capitol" κυκλοφόρησε τον δίσκο σε μορφή CD με ένα επιπλέον κομμάτι.
Ο ντράμερ Ντον Πέρι συνεργαζόταν με το συγκρότημα από το 1984, αλλά αρκετά κομμάτια ηχογραφήθηκαν με drum machine, ενώ ο Πήτερ-Τζον Βετές είε αποχωρήσει από το συγκρότημα μερικούς μήνες πριν ξεκινήσουν οι ηχογραφήσεις, αφήνοντας τα πλήκτρα στον Ίαν Άντερσον. Ο ήχος του συγκροτήματος βασίστηκε στις κιθάρες του Μπαρ και ήταν ο πρώτος που έκανε κάτι τέτοιο κατά την δεκαετία του '80.
Η κυκλοφορία πραγματοποιήθηκε ταυτόχρονα σε μορφή δίσκου βινυλίου και CD. Οι κριτικές για τον δίσκο υπήρξαν μέτριες, με το "Allmusic" να το βαθμολογεί με 2,5 / 5 αστέρια, το "Soutnik Music" με μέσο όρο βαθμολογιών 3,1 / 5 και το "ProgArchives" με 3,2 / 5. Το 1989, το άλμπουμ έλαβε βραβείο Γκράμι στην κατηγορία της καλύτερης Hard Rock / Metal ερμηνείας, υπερτερώντας του "...And Justice for All" των Metallica, κάτι που προκάλεσε αντιδράσεις.
Βραβεία
Crest of a Knave (άλμπουμ)
Καναδάς (CRIA Certification): Χρυσός
Ηνωμένο Βασίλειο (BPI Certification): Χρυσός
Μέλη των Jethro Tull
Οι μουσικοί οι οποίοι ηχογράφησαν το "Crest of a Knave" ήταν οι εξής:
Πηγές
Κατηγορία:Δισκογραφία των Jethro Tull Κατηγορία:Άλμπουμ του 1987
Σταύρος Καζαντζής
Ο Σταύρος Δημητρίου Καζαντζής ή Μπαρέτης (1885 - 1912) ήταν Έλληνας Μακεδονομάχος από την Μπαλάφτσα (νυν Κολχικό) Θεσσαλονίκης. Έμεινε γνωστός για την εκτέλεση στις 9 Μαρτίου του 1912, του ηγεμόνα της Σάμου, Ανδρέα Κοπάση, ο οποίος κατηγορείτο για φιλοτουρκική στάση.
Βιογραφικά στοιχεία
Ο Σταύρος Καζαντζής, γνωστός με το ψευδώνυμο Μπαρέτης, γεννήθηκε το 1885 στην Μπαλάφτσα (Κολχικό) Θεσσαλονίκης. Μυήθηκε στο Μακεδονικό Κομιτάτο και έδρασε ως μέλος της Επιτροπής Άμυνας του χωριού του. Το 1907, μαζί με άλλους δύο συνεργάτες του σκοτώνει φιλοβούλγαρο συντοπίτη του και δύο χρόνια αργότερα φονεύει τον γιο του προηγούμενου, με αποτέλεσμα να επικηρυχτεί από τις οθωμανικές αρχές, θα φυγαδευτεί όμως από το ελληνικό προξενείο της Θεσσαλονίκης στην Αθήνα.
Το Μακεδονικό Κομιτάτο, ανταποκρινόμενο στους Σαμιώτες, επέλεξε τον Μπαρέτη, ο οποίος μαζί με τον, επίσης μακεδονομάχο, Αθανάσιο Σταυρούδη μετέβη στη Σάμο. Εκεί, την 9η Μαρτίου του 1912 με τη βοήθεια ντόπιων αλλά και την καθοδήγηση του Σταυρούδη, ο οποίος είχε αναλάβει τον σχεδιασμό της επιχείρησης, ο Μπαρέτης εκτέλεσε έξω από το Ηγεμονικό Μέγαρο, τον Ανδρέα Κοπάση.
Κατά την προσπάθειά του να διαφύγει, τραυματίστηκε στη βουβωνική χώρα από πυροβολισμό του Έλληνα σωματοφύλακα του Κοπάση και στη συνέχεια βρήκε καταφύγιο στην ιερά μονή της Αγίας Ζώνης, όπου ανακαλύφτηκε την επόμενη ημέρα από χωροφύλακες, οι οποίοι αφού πρώτα τον ξυλοκόπησαν στη συνέχεια τον μετέφεραν σε στρατιωτικό νοσοκομείο στο Βαθύ Σάμου. Εκεί, προσβλήθηκε από περιτονίτιδα, με αποτέλεσμα να πεθάνει μετά από δύο ημέρες.
Στην πλατεία της γενέτειράς του, στο Κολχικό Θεσσαλονίκης, έχει στηθεί μνημείο προς τιμήν του ενώ η ίδια πλατεία αλλά και το πρώην στρατόπεδο του Λαγκαδά, φέρουν το όνομά του. Στην επέτειο της εκτέλεσης του Αν. Κοπάση, σύλλογοι Σαμίων τιμούν τη μνήμη του Μπαρέτη.
Παραπομπές
Κατηγορία:Μακεδονομάχοι Κατηγορία:Ιστορία της Σάμου
Δυναμικό Νερνστ
Το Δυναμικό Νερνστ ή Δυναμικό ισορροπίας της κυτταρικής μεμβράνης είναι η τιμή της διαφοράς δυναμικού που διατηρεί τη μεμβράνη σε ισορροπία. Αποτελεί εφαρμογή και συνεπάγεται από το Νόμο του Νερνστ. Η εξίσωση του Νερνστ προβλέπει το μεμβρανικό δυναμικό ισορροπίας για οποιαδήποτε κλίση συγκέντρωσης ενός συγκεκριμένου ιόντος εκατέρωθεν της μεμβράνης.
Το δυναμικό Νερνστ εξαρτάται από τις κλίσεις συγκέντρωσης των ιόντων (δηλαδή τις συγκεντρώσεις που εμφανίζουν ορισμένα ιόντα εντός και εκτός του κυττάρου) και τις διαπερατότητες. Υπέρβαση αυτού του δυναμικού ισορροπίας πάνω από έναν συγκεκριμένο ουδό πυροδότησης προκαλεί την έκλυση του δυναμικού ενέργειας η οποία άγει σήματα κατά μήκος των νευρικών και μυϊκών κυττάρων.
Βιβλιογραφία
Κατηγορία:Φυσιολογία ζώων Κατηγορία:Καρδιαγγειακή φυσιολογία
Καλάμι (αποσαφήνιση)
Με το όνομα καλάμι υπάρχουν τα:
Δείτε επίσης
Κατηγορία:Αποσαφηνίσεις ελληνικών τοπωνυμίων
Big, Bigger, Biggest
Το Big, Bigger, Biggest είναι ντοκιμαντέρ στην τηλεόραση το οποίο ξεκίνησε να προβάλεται το 2008. Συνολικά έχει 20 επεισόδια από τους 3 κύκλους.
Περίληψη
Κάθε επεισόδιο ερευνά τις ανακαλύψεις της μηχανικής που έχουν καταστήσει δυνατή την ανάπτυξη των υποδομών σήμερα. Σε κάθε επεισόδιο, οι τηλεθεατές βλέπουν έξι κατασκευές οι οποίες είναι πρότυπα για τους μηχανικούς του σήμερα, έτσι ώστε να κατασκευάσουν τις μεγαλύτερες υποδομές του κόσμου. Πλάνα από την κατασκευή των υποδομών συνοδεύονται από τρισδιάστατες εικόνες μέσω υπολογιστή, οι εικόνες αυτές συχνά έχουν στοιχεία του μαύρου χιούμορ. Αυτές οι απεικόνισεις δείχνουν το μέγεθος του αντικειμένου σε μέτρα, τα διάφορα σχέδια που θα μπορούσαν να θεωρηθούν, καθώς και το τι θα μπορούσε να συμβεί αν οι μηχανικοί έκαναν ένα λάθος.
Το ντοκιμαντέρ επίσης διανέμεται και σε DVD :
Επεισόδια
Κύκλος 1
Κύκλος 2
Κύκλος 3
Πηγές
Κατηγορία:Βρετανικές τηλεοπτικές σειρές ντοκιμαντέρ
Εκκλησία Μεταμορφώσεως (Πόλοτσκ)
Η Εκκλησία Μεταμορφώσεως (Спаса-Праабражэнская царква) του μοναστηριού της Αγίας Ευφροσύνης στο Πόλοτσκ της Λευκορωσίας είναι ένα μοναδικό μνημείο της προμογγολικής αρχιτεκτονικής του Ρως του Κιέβου. Χτίστηκε τον 12ο αιώνα και ανακατασκευάστηκε τον 17ο και τον 19ο αιώνα. Παρά τις ανακατασκευές, η εκκλησία έχει διατηρήσει τις αυθεντικές μεσαιωνικές τοιχογραφίες.
Αρχιτεκτονική
Ο τετράγωνος ναός με έξι βάσεις έχει μια αψίδα με μια δυναμική κάθετη σιλουέτα.
Τον 17ο έως τον 19ο αιώνα η στέγη ξαναχτίστηκε. Στη δεκαετία του 1830 η εκκλησία ερειπώθηκε, αλλά οι σύγχρονοι κατάλαβαν την υψηλή ιστορική της αξία και την αποκατέστησαν.
Τοιχογραφίες
Οι ερευνητές χρονολογούν τις τοιχογραφίες στις αρχές του 12ου αιώνα. Πιθανότατα η εκκλησία αγιογραφήθηκε μεταξύ 1133 και 1145 με εντολή της Ευφροσύνης του Πολότσκ. Πιστεύεται επίσης ότι είναι η δημιουργός της διάταξης των πινάκων. Το ύφος της τέχνης δείχνει ξεκάθαρα ίχνη της βυζαντινής καταγωγής, ωστόσο, οι καλλιτέχνες θα μπορούσαν να επηρεαστούν και από τη ρωμανική τέχνη. Οι τοιχογραφίες του 12ου αιώνα είναι μοναδικά άθικτες και καλοδιατηρημένες. Οι πίνακες περιλαμβάνουν εικόνες των Οράν, της Γέννησης του Ιησού, της Φυγής στην Αίγυπτο, κ.λπ. Υπάρχουν επίσης μερικές σπάνιες σκηνές όπως «Άγιος Αντώνιος και ο Κένταυρος».
Κατά την αποκατάσταση του 19ου αιώνα δημιουργήθηκαν νέες τοιχογραφίες το 1835 και το 1884. Οι σύγχρονοι αναστηλωτές το 2006-2017 κατάφεραν να σώσουν και τα δύο στρώματα, έβγαλαν τις νεότερες τοιχογραφίες και τις μετέφεραν σε νέα βάση. Οι τοιχογραφίες του 19ου αιώνα σήμερα εκτίθενται στην Πινακοθήκη του Εθνικού Μουσείου Ιστορίας και Τέχνης του Πόλοτσκ. >
Οι σύγχρονοι ερευνητές ανακάλυψαν επίσης πολλά πολύτιμα παραδείγματα μεσαιωνικής παιδείας - τα γκράφιτι, γραμμένα στους τοίχους, στο βωμό, στις σκάλες και σε άλλα μέρη της εκκλησίας. Τα γραπτά ανήκουν σε πέντε διαφορετικές ιστορικές περιόδους και ποικίλλουν ως προς τον σκοπό. Υπάρχουν μνημόσυνα, αυτόγραφα, γραφικά και εκπαιδευτικά κείμενα, ακόμη και καθημερινές σημειώσεις και τιμωρίες.
Σύγχρονη έρευνα
Το 2015, οι αρχαιολόγοι ανακάλυψαν υπόγειες στοές και έναν εξωνάρθηκα. Ακόμη περισσότερο, μια ολόκληρη υπόγεια εκκλησία βρέθηκε σε βάθος 3 μέτρων. Πιθανώς, ο πατέρας της Ευφροσύνης θάφτηκε εκεί. Η κρυμμένη εκκλησία έχει το δικό της βωμό, οι τοίχοι και η οροφή της ήταν διακοσμημένα με τοιχογραφίες.
Κατά τη διάρκεια των ανασκαφών, οι αρχαιολόγοι βρήκαν περισσότερα από 10.000 κομμάτια τοιχογραφιών και διάφορα αντικείμενα όπως μέρος ορατίου, ψηφιδωτά και πλακάκια δαπέδου, ένα φύλλο στέγης από μολύβδινο και μια προσωπική σφραγίδα της Ευφροσύνης. Μεταξύ άλλων αντικειμένων, οι αρχαιολόγοι βρήκαν ένα κομμάτι πλίνθου τούβλου με το σχέδιο κατασκευής της εκκλησίας. Η απροσδόκητη ανακάλυψη είναι ένα νόμισμα δολαρίου της δεκαετίας του 1920.
Πηγές
Κατηγορία:Αρχιτεκτονική στη Λευκορωσία Κατηγορία:Εκκλησίες στη Λευκορωσία
Τηλεϊατρική
Η τηλεϊατρική αναφέρεται στην εφαρμογή των σύγχρονων τεχνολογιών, των τηλεπικοινωνιών και της πληροφορικής, για να προσφέρει σε ασθενείς κλινική βοήθεια από απόσταση. Η τηλεϊατρική βοηθάει περισσότερο εκείνους που βρίσκονται σε απομακρυσμένες περιοχές, όπως οι αγρότες, όταν ο ιατρός τους βρίσκεται σε άλλη περιοχή. Η χρήση των νέων τεχνολογιών επιτρέπει την εύκολη επικοινωνία του ιατρού με τον ασθενή μέσω της μετάδοσης ήχου και εικόνας. Πατέρας της τηλεϊατρικής θεωρείται ο Σκεύος Ζερβός.
Αποσαφήνιση
Ο όρος ηλεκτρονική υγεία, που συχνά χρησιμοποιείται σε Αμερική και Ευρώπη εμπεριέχει τον ορισμό τηλε-υγεία και αλλά στοιχεία της ιατρικής που χρησιμοποιούν την πληροφορική.
Κατηγορίες Τηλεϊατρικής
Η τηλεϊατρική χωρίζεται σε τρεις κατηγορίες: αποθήκευση – προώθηση, απομακρυσμένη παρακολούθηση και διαδραστικές υπηρεσίες. Η αποθήκευση και προώθηση τηλεϊατρικής εμπεριέχει ιατρικά δεδομένα, όπως ιατρικές φωτογραφίες, καρδιογραφήματα κ.ά. τα οποία μεταφέρονται μέσω των νέων τεχνολογιών στον ειδικό ιατρό για να εκτιμήσει την κατάσταση του αρρώστου και να δώσει την κατάλληλη θεραπεία. Η απομακρυσμένη παρακολούθηση επιτρέπει την από μακριά παρατήρηση του ασθενούς. Αυτή η μέθοδος χρησιμοποιείται κυρίως για χρόνια νοσήματα (καρδιοπάθειες, άσθμα, διαβήτης κ.ά).
Ο όρος διαδραστική τηλεϊατρική παρέχει τη δυνατότητα άμεσης επικοινωνίας μεταξύ του ασθενούς και του θεράποντος ιατρού
Εφαρμογές τηλεϊατρικής
Η τηλεϊατρική είναι ένα χρήσιμο και αποδοτικό εργαλείο για ανθρώπους που ζουν σε απομακρυσμένες περιοχές, γιατί μπορούν να έχουν πρόσβαση σ΄  ένα μεγάλο εύρος από υπηρεσίες υγείας και περίθαλψης. Ακόμη μπορεί να χρησιμοποιηθεί σαν εκπαιδευτικό εργαλείο για την εκμάθηση των φοιτητών αλλά και του ιατρικού προσωπικού. Εμπόδια για τη διάδοση της τηλεϊατρικής εντοπίζονται στο μεγάλο κόστος εξοπλισμού, στην απαιτούμενη τεχνολογική κατάρτιση του προσωπικού και στον εκτιμώμενο χρόνο συνεδρίας με το γιατρό, που πολλές φορές μπορεί να είναι μεγαλύτερος από τη χρήση του κλασικού ιατρείου. Το πρώτο διαδραστικό τηλεϊατρικό σύστημα, που σχεδιάστηκε η απομακρυσμένη διάγνωση και θεραπεία των ασθενών, πραγματοποιήθηκε το 1989 από την εταιρεία MedPhone. Η ημερομηνία αυτή θεωρείται ότι σηματοδοτεί την εκκίνηση της τηλεϊατρικής.
Η τηλεπαρακολούθηση είναι η ιατρική πρακτική της απομακρυσμένης παρακολούθησης του ασθενούς που δεν έχει τη δυνατότητα να βρίσκεται στο ίδιο γεωγραφικό τόπο με τον ιατρό του. Η πρακτική αυτή υλοποιείται μέσω συσκευών που είναι εγκαταστημένοι τόσο στο ιατρείο όσο και στο χώρο του ασθενούς. Οι συσκευές τηλεπαρακολούθησης μεταφέρουν πληροφορίες, όπως η πίεση του αίματος, ο ρυθμός της καρδιάς, το βάρος, η γλυκόζη στο αίμα κ.ά. παρέχοντας πληροφορίες για ζωτικές λειτουργίες του ανθρώπινου οργανισμού. Με βάση τη συγκέντρωση των στοιχείων που αφορούν τον ασθενή καθορίζεται και η θεραπευτική του αγωγή.
Η τηλεπαρακολούθηση είναι μια ταχέως αναπτυσσόμενη υπηρεσία που αφορά κυρίως έκτακτα περιστατικά. Αυτή η μέθοδος επικεντρώνεται στα χρόνια νοσήματα και αναπτύσσεται περισσότερο στον ανεπτυγμένο βιομηχανικό κόσμο, στο λεγόμενο δυτικό.
Τηλε-νοσηλευτική
Η τηλε-νοσηλευτική αναφέρεται στη χρήση των τηλεπικοινωνιών και της πληροφορικής, όπου με τη χρήση αυτών των μέσων, παρέχονται οι απαραίτητες νοσηλευτικές υπηρεσίες στον ασθενή, με βάση τη καθορισμένη αγωγή του θεράποντα ιατρού, εκεί που η απόσταση μεταξύ του ασθενούς και νοσηλευτή είναι μεγάλη.
Τηλε-αποθεραπεία
Η τηλε-αποθεραπεία είναι η μεταφορά των υπηρεσιών αποθεραπείας μέσω των τηλεπικοινωνιών και του internet. Τα περισσότερα ήδη αποθεραπείας χωρίζονται σε δυο κατηγορίες: την κλινική εκτίμηση και την κλινική θεραπεία. Η πρώτη εκτιμά την κατάσταση υγείας του ασθενούς, ενώ η δεύτερη την απαιτούμενη παροχή υπηρεσιών. Τομείς αυτής της μεθόδου είναι: η εργοθεραπεία, η λογοθεραπεία, νευροψυχολογία και η φυσιοθεραπεία. Η τηλε-θεραπεία χρησιμοποιείται σε ασθενείς που δεν έχουν την οικονομική δυνατότητα ή το χρόνο ή βρίσκονται πολύ μακριά από τους θεράποντες ιατρούς.
Τηλε-θεραπεία τραυματία
Η τηλεϊατρική μπορεί να αξιοποιηθεί για τη θεραπεία ενός τραυματία. Χρησιμοποιώντας την τηλεϊατρική είναι δυνατόν ο θεράπων ιατρός να επικοινωνήσει με τον τραυματία μέσω κινητού τηλεφώνου και να αποφανθεί για την κρισιμότητα του τραύματος. Παρέχεται έτσι η δυνατότητα στον ιατρό να αποφασίσει για τη μεταφορά ή μη του ασθενούς στο πλησιέστερο νοσοκομείο και την παροχή θεραπευτικής αγωγής αν κρίνεται απαραίτητη.
Τηλε-καρδιολογία
Τηλε-καρδιολογία αποτελεί τον τομέα μετάδοσης καρδιολογικών εξετάσεων, που δύναται να μεταφερθούν μέσω τηλεφώνου και μέσω ασύρματων δικτύων. Η τηλε-καρδιολογία απαιτεί την εγκατάσταση ενός ψηφιακού καρδιογράφου για την ανάκτηση του καρδιογραφήματος. Η τηλε- καρδιολογία θεωρείται ο πρώτος ιατρικός τομέας της τηλεϊατρικής. Ο Williem Einthoven, ο οποίος είναι ο εφευρέτης των τηλεγραφημάτων μετέφερε ιατρικά δεδομένα από το νοσοκομείο στο εργαστήριό του, επειδή το νοσοκομείο που εργαζόταν δεν του επέτρεπε τη μετακίνηση των ασθενών του.
Τηλε-ψυχιατρική
Η τηλε-ψυχιατρική είναι η μέθοδος που χρησιμοποιεί την τηλε-συνδιάσκεψη για τους ασθενείς της που φυσικά διαμένουν μακριά από αστικά κέντρα ή σε δυσπρόσιτες περιοχές, δίνοντάς τους τη δυνατότητα να έχουν πρόσβαση σε ψυχιατρικές υπηρεσίες. Ο τομέας της τηλε- ψυχιατρικής λειτουργεί εναλλακτικά για τα πάσχοντα άτομα, ωστόσο αποτελεί έναν δυναμικά αναπτυσσόμενο κλάδο. Η υπηρεσία αυτή παρέχει τη δυνατότητα για διάγνωση, εκτίμηση και συχνή επικοινωνία μεταξύ του ασθενούς και του ψυχιάτρου.
Τηλε- ακτινολογία
Η τηλε-ακτινολογία αναφέρεται στην ικανότητα του διαδικτύου να αποστέλλει ακτινολογικές εικόνες από μια τοποθεσία στην άλλη. Για τη μεταφορά ακτινογραφιών χρειάζεται να έχουμε εγκατεστημένους δυο υπολογιστές με οθόνες υψηλής ευκρίνειας, για να υπάρχει η πιστή αποτύπωση της ακτινολογικής εικόνας. Χρειάζεται επίσης, ένας εκτυπωτής που να δέχεται ακτινογραφίες, ώστε να μπορεί να αντιγραφεί η ακτινογραφία. Εννοείται ότι όσο πιο καλή αποτύπωση της ακτινογραφίας έχουμε, τόσο καλύτερη διάγνωση γίνεται. Η τηλε- ακτινολογία είναι η πιο συνηθισμένη χρήση της τηλεϊατρικής. Αποτελεί το 50% του όγκου των τηλεϊατρικών συναλλαγών και υπηρεσιών.
Τηλε- δερματολογία
Η τηλε-δερματολογία αποτελεί μια υποκατηγορία της δερματολογίας, η οποία αποτελεί επίσης μια από τις πιο διαδεδομένες υπηρεσίες της τηλεϊατρικής. Στην τηλε-δερματολογία οι τηλεπικοινωνιακές τεχνολογίες συνήθως χρησιμοποιούνται για την ανταλλαγή ιατρικών πληροφοριών (αναφορικά με τις συνθήκες του δέρματος και της υγιεινής του δέρματος) από απόσταση, χρησιμοποιώντας ήχο, εικόνα και ιατρικά δεδομένα, όπως εξέταση αίματος. Οι εφαρμογές αυτές απαρτίζονται από διαγνώσεις, ιατρικό συμβούλιο και την ακολουθούμενη θεραπεία. Ο δερματολόγος Perednia και Brown ήταν οι πρώτοι που επινόησαν τον όρο τηλε-δερματολογία το 1995.
Τηλε-οδοντιατρική
Η τηλε-οδοντιατρική χρησιμοποιεί τις τηλεπικοινωνιακές τεχνολογίες για τη διάγνωση,τη θεραπεία της οδοντοστοιχίας και της στοματικής κοιλότητας, για τους ασθενείς που δεν έχουν άμεση επαφή με τον οδοντίατρο.
Τηλε- ακουολογία
Η τηλε-ακουολογία αξιοποιεί την τεχνολογία για να προσφέρει στους απομακρυσμένους ασθενείς τις απαραίτητες ιατρικές υπηρεσίας της ακουολογίας, δηλαδή ό,τι έχει σχέση με τη διάγνωση και θεραπεία των αυτιών.
Τηλε- οφθαλμολογία
Η τηλε- οφθαλμολογία αποτελεί ένα ακόμα παρακλάδι της τηλεϊατρικής. Η υπηρεσία αυτή μπορεί να μεταφέρει από απόσταση, μέσω βέβαια ιατρικού εξοπλισμού, την απαραίτητη διάγνωση και θεραπεία.
Τηλε-χειρουργείο
Το απομακρυσμένο τηλε- χειρουργείο δίνει τη δυνατότητα στον χειρουργό να πραγματοποιήσει με επιτυχία μια χειρουργική επέμβαση, χωρίς ο ίδιος να βρίσκεται στο χειρουργείο. Το απομακρυσμένο χειρουργείο συνδυάζει στοιχεία ρομποτικής, τηλεματικής τεχνολογίας και πληροφορικών συστημάτων. Το τηλε- χειρουργείο αποτελεί τον πιο εξειδικευμένο κλάδο της τηλεϊατρικής.
Συνιστώμενες επιπλέον πηγές
Κατηγορία:Ιατρική τεχνολογία Κατηγορία:Τηλεπικοινωνίες Κατηγορία:Κοινωνία και τεχνολογία Κατηγορία:Πληροφορική και κοινωνία
Μυς
Ο μυς είναι η ανατομική δομή που παράγει κίνηση ή δύναμη ως απάντηση σε ένα φυσιολογικό ερέθισμα. Αποτελείται από κύτταρα με σχετικά μεγάλο μήκος τις μυϊκές ίνες. Όλοι οι μύες μετατρέπουν μια χημική ή ηλεκτρική εντολή σε μια μηχανική απάντηση η οποία στηρίζεται στην λειτουργία του μηχανισμού δύο ινωδών πρωτεϊνών της μυοσίνης και της ακτίνης. Η ενεργητική κίνησή τους λέγεται μυϊκή συστολή και το έναυσμα για αυτήν είναι το ίδιο ανεξάρτητα από το μέρος του σώματος στο οποίο αναφερόμαστε: μια αύξηση στη συγκέντρωση των ελεύθερων κυτταροπλασματικού ιόντων ασβεστίου.
Σε όλους τους τύπους μυών, ορισμένα συστατικά του μυϊκού κυττάρου είναι ιδιαίτερα εξειδικευμένα για να ολοκληρώσουν τη μοναδική λειτουργία του μυός. Δεδομένης της διαφοράς στους φυσιολογικούς ρόλους τους, ο κάθε τύπος μυός έχει εξελίξει μοναδικές ανατομικές δομές και λειτουργικούς μηχανισμούς. Κατά συνέπεια, οι διάφοροι τύποι των μυϊκών κυττάρων έχουν εξειδικευμένες πλασματικές μεμβράνες, κυτταροσκελετούς, ενδοπλασματικό δίκτυο και μεταβολικές οδούς για παραγωγή και κατανάλωση ενέργειας.
Τύποι
thumb|right|250px|Μύες της πλάτης. Σκίτσο του Φερντινάντο Γκένγκα. Υπάρχουν τριών ειδών μύες: οι σκελετικοί, οι λείοι και ο καρδιακός.
Σκελετικοί μύες
Είναι οι μύες που κινούν το σκελετό, μερικές φορές αναφέρονται και ως εκούσιοι μύες.
Κάθε σκελετικός μυς έχει δύο ή περισσότερες προσφύσεις. Η πρόσφυση που κινείται λιγότερο λέγεται έκφυση και η πρόσφυση που κινείται περισσότερο λέγεται κατάφυση. Το μέσο του μυός είναι παχύτερο και λέγεται γαστέρα. Τα πέρατα του μυός προσφύονται σε οστά, χόνδρους ή συνδέσμους, με δέσμες ινώδους ιστού που λέγονται τένοντες. Μερικές φορές, αποπλατυσμένοι μύες προσφύονται με λεπτό, αλλά ισχυρό, πέταλο ινώδους ιστού που λέγεται απονεύρωση.Επίσης οι μύες αυτοί κάνουν εκούσιες κινήσεις δηλ. κινήσεις που ελέγχονται με την θέληση μας. Το άλλο όνομα αυτών των μυών είναι γραμμωτοί μύες λόγω του ότι οι μυϊκές ίνες παρουσιάζουν εγκάρσιες γραμμώσεις που τις παρατηρούμε στο μικροσκόπιο. Οι σκελετικοί μύες αποτελούνται από μυϊκές δέσμες και κάθε μυϊκή δέσμη αποτελείται από μυϊκές ίνες. Κάθε μυϊκή ίνα έχει μεγάλο μήκος και πολλούς πυρήνες που οφείλεται στην συνένωση πολλών μυϊκών κυττάρων.
Λείοι μύες
Αυτοί οι μύες βρίσκονται στο τοίχωμα των σπλάχνων (για αυτό λέγονται και σπλαχνικοί) και των αγγείων, στη βάση των τριχών στο δέρμα και στο εσωτερικό του ματιού. Έχουν μυικές ίνες χωρίς εγκάρσιες γραμμώσεις. Αυτοί οι μύες εκτελούν ακούσιες κινήσεις δηλ. κινήσεις που δεν εξαρτώνται από την θέληση μας, όπως κινήσεις των τοιχωμάτων του εντέρου ή του στομάχου
Καρδιακός μυς
Οι ίνες του βρίσκονται στο μυοκάρδιο και σχηματίζουν το σύστημα αγωγής των διεγέρσεων της καρδιάς.
Ο καρδιακός μυς μοιάζει ως προς την μορφή με τους γραμμωτούς μύες, διότι στα μυϊκά κύτταρα υπάρχουν εγκάρσιες γραμμώσεις. Ως προς την λειτουργία μοιάζει με τους λείους μυς, γιατί εργάζεται ανεξάρτητα από τη θέληση μας. Για αυτό και ο καρδιακός μυς αποτελεί έναν ιδιαίτερο τύπο μυός.
Ιδιότητες και καταστάσεις μυών
Με τη συστολή του δικέφαλου μυός του βραχίονα επιτυγχάνεται η προς τα πάνω κίνηση του αντιβραχίονα. Με τη συστολή του τρικέφαλου μυός του βραχίονα επιτυγχάνεται η προς τα κάτω κίνηση του αντιβραχίονα. Οι δικέφαλος και τρικέφαλος μύες που προκαλούν αντίθετες κινήσεις του αντιβραχίονα, λέγονται ανταγωνιστές.
Μετά την απομάκρυνση του ερεθίσματος που προκάλεσε τη μυϊκή συστολή, ο μυς επανέρχεται στο αρχικό του μήκος και χαλαρώνει. Αυτό επιτυγχάνεται χάρη στην ελαστικότητα του μυός. Κατά τη μυϊκή συστολή καταναλίσκεται ενέργεια την οποία τα μυϊκά κύτταρα προμηθεύονται από την οξείδωση της γλυκόζης. Ο μυς δηλαδή εργάζεται μόνο όταν συστέλλεται.
Κράμπα
Η ακούσια και επώδυνη συνεχόμενη σύσπαση, που μπορεί μερικές φορές να παρουσιαστεί σε έναν ή περισσότερους μύς του σώματος μας, λέγεται κράμπα. Οι κράμπες μπορούν να εμφανιστούν ύστερα από υπερβολική άσκηση ή άσκηση σε αγύμναστους μύς ή ύστερα από απότομη έκθεση στο κρύο (όπως η κράμπα των κολυμβητών).
Μυϊκός κάματος και μυϊκός τόνος
Κατά την εντατική εργασία των μυών συσσωρεύονται σε αυτούς άχρηστες (καματογόνες) ουσίες, με αποτέλεσμα οι μύες να χάνουν την ικανότητα τους για μυϊκή συστολή. Η κατάσταση αυτή των μυών λέγεται μυϊκός κάματος και παρέρχεται αν δοθεί χρόνος για απομάκρυνση των καματογόνων ουσιών.
Καματογόνες ουσίες είναι οι μεγάλες συγκεντρώσεις του διοξειδίου του άνθρακα, του νερού και διάφορων άλλων προϊόντων της οξείδωσης της γλυκόζης στα μυϊκά κύτταρα. Οι μύες, φυσιολογικά, δε βρίσκονται ποτέ σε πλήρη χαλάρωση, αλλά εμφανίζουν πάντοτε μια μικρή σύσπαση. Η ιδιότητα αυτή των μυών λέγεται μυϊκός τόνος. Ο μυϊκός τόνος μειώνεται κατά τον ύπνο και εξαφανίζεται τελείως μετά το θάνατο.
Εκφύλιση των μυών
Η εκφύλιση των μυών καθυστερεί την αποκατάσταση μετά τη γυμναστική και αφυδατώνεται ακόμη περισσότερο ο οργανισμός. Επίσης, οι καταχρήσεις οδηγούν σε εκφύλιση των μυών, ειδικότερα στην περιοχή των γλουτών και των μηρών. Επίσης μας προκαλεί την αίσθηση της πείνας επειδή καταστέλλει τη Λεπτίνη, μια ορμόνη που ελέγχει την όρεξη.
Βιβλιογραφία
Κατηγορία:Ιστοί (βιολογία)
Ναός της Αφαίας
Ο Ναός της (Αθηνάς) Αφαίας βρίσκεται στην Αίγινα, στο ιερό αφιερωμένο στην ομώνυμη θεότητα. Βρίσκεται σε ύψος 160 μέτρων στην ανατολική πλευρά του νησιού. Το ιερό επίσης βρίσκεται 29 περίπου χιλιόμετρα νοτιοδυτικά της Ακρόπολης των Αθηνών.
Αφαία
Η θεότητα ταυτίζεται με την κρητική Δίκτυννα ή Βριτόμαρτη. Σύμφωνα με μια σύμπτυξη μύθων από την ελληνική μυθολογία, ο βασιλιάς της Κρήτης Μίνως ερωτεύθηκε τη Βριτόμαρτη και την κυνηγούσε και εκείνη για να γλυτώσει έπεσε στη θάλασσα. Την έσωσαν όμως ψαράδες που τη μετέφεραν στην Αίγινα, αλλά κι εκεί την κυνηγούσε ένας από αυτούς. Κατέφυγε λοιπόν στο ιερό άλσος της Άρτεμης και εξαφανίστηκε με τη βοήθεια της θεάς. Σίγουρη είναι η σχέση της με την Άρτεμη, καθώς αλλού αναφέρεται η Βριτόμαρτις ως νύμφη, κόρη της, ενώ η ίδια η Άρτεμη έχει τα λατρευτικά ονόματα Αφαία, Βριτόμαρτη, Δίκτυννα.
Λατρεία
Ο χώρος του ιερού παρουσιάζει ίχνη λατρείας από την ύστερη Μυκηναϊκή περίοδο (1300 π.Χ.) γυναικείας θεότητας της γονιμότητας.
Στη σπηλιά που λέγεται από το μύθο ότι κρύφτηκε η Βριτόμαρτις όταν έφτασε στην Αίγινα βρέθηκαν ειδώλια προελληνικής γυναικείας θεότητας, της Ευγονίας. Αργότερα η θεότητα αυτή ταυτίστηκε με τη θεά Αθηνά και έτσι προκέυψε η Αφαία Αθηνά.
Ναός
Ο ναός που σώζεται σήμερα χρονολογείται γύρω στο 500-490 π.Χ.: είναι ο δεύτερος, καθώς ο πρωιμότερος δωρικός χρονολογείται στο 570-560 π.Χ. και καταστράφηκε από πυρκαγιά γύρω στο 510 π.Χ. Βαθμιαία το ιερό της Αφαίας παρήκμασε μετά και την αθηναϊκή κυριαρχία στην Αίγινα και μόνο κάποιες επισκευές έγιναν τον 4ο αι. π.Χ. Μέχρι το τέλος του 2ου αιώνα είχε πια εγκαταλειφθεί. Ο ναός θεωρείται ως κορυφαία δημιουργία της αρχαϊκής αρχιτεκτονικής και πιστεύεται ότι αποτέλεσε το ναό πρότυπο για τους αρχιτέκτονες του Παρθενώνα, Ικτίνο και Καλλικράτη.
Στο πλάτωμα του υψώματος στα βορειοανατολικά του νησιού, φαίνεται ότι είχε ιδρυθεί ένας μικρός ναός που δεν σώζεται κανένα ίχνος του. Ανακαλύφθηκε κατά τις ανασκαφές, στα θεμέλια του βωμού, που υπήρχε εμπρός από τον ναό.
Αρχιτεκτονική
Ο ναός είναι δωρικός περίπτερος, με 12 μονολιθικούς κίονες (εκτός από τρεις που έχουν σπόνδυλους) στις μακρές και 6 στις στενές πλευρές. Στηρίζεται σε κρηπίδα τριών βαθμίδων, έχει πρόδομο και οπισθόδομο με δύο κίονες εν παραστάσι και σηκό που χωρίζεται σε τρία κλίτη που σχηματίζονται με δύο δίτονες κιονοστοιχίες. Η είσοδος βρισκόταν στην ανατολική πλευρά. Η στέγη του ναού είχε κάλυψη από πήλινη κεράμωση κορινθιακού τύπου. Οι διαστάσεις του ναού στο στυλοβάτη είναι 13,77 επί 28,81 μ. και είναι κατασκευασμένος από τοπικό πωρόλιθο.
Ένα ακόμα στοιχείο της αρχιτεκτονικής, γεωμετρίας, τεχνικής και φυσικής του αφορά στις εξωτερικές κολώνες οι οποίες έχουν μία ελαφριά κλίση προς τα μέσα και στις κολώνες που βρίσκονται στις γωνίες που είναι κάπως πιο παχιές από τις υπόλοιπες. Σήμερα σώζονται 24 από τις 32 κολώνες του.
Ο ναός της Αφαίας ήταν ιδιαίτερα γνωστός από την αρχαιότητα για τα αετώματα, τα οποία κοσμούσαν και τις δύο στενές πλευρές του ναού. Τα γλυπτά των αετωμάτων ήταν πολύχρωμα και ήταν φτιαγμένα από παριανό μάρμαρο, με θεματολογία παρμένη από τον Τρωικό Πόλεμο, στον οποίο συμμετείχαν ντόπιοι πολεμιστές και απόγονοι του βασιλιά του νησιού Αιακού (Αίας ο Τελαμώνιος, Τεύκρος, Αχιλλέας), αλλά και από την πρώτη εκστρατεία εναντίον του Λαομέδοντα της Τροίας με αρχηγό τον Ηρακλή, όπου συμμετείχε ο γιος του Αιακού, Τελαμών. Κεντρική φιγούρα είναι η θεά Αθηνά: στο εσωτερικό του ναού, στο σηκό, φυλασσόταν το χρυσελεφάντινο άγαλμα της θεάς, για την προστασία του οποίου προστέθηκαν κιγκλιδώματα τόσο στον πρόναο όσο και στον οπισθόδομο.
Παλαιότερα είχε σχεδιαστεί και κατασκευαστεί άλλο αέτωμα για την ανατολική πλευρά, το οποίο αργότερα αντικαταστάθηκε. Προκύπτει πως παρίστανε ένα μύθο σχετικά με την αρπαγή της Αφαίας από το Δία. Παρομοίως είχε ξεκινήσει και η κατασκευή του αετώματος για τη δυτική πλευρά με θέμα την Αμαζονομαχία. Πριν όμως ολοκληρωθεί η κατασκευή του πάρθηκε απόφαση για το σχεδιασμό και την κατασκευή άλλων αετωμάτων με διαφορετικό θέμα. Ο λόγος θεωρείται κυρίως πολιτικός. Οι Αιγινήτες πρόβαλαν το νησί τους ως πατρίδα του γένους του Αιακού. Κατά τα τέλη του 6ου αιώνα π.Χ., όταν η Αίγινα απειλούνταν από τους Αθηναίους, οι Αιγινήτες αποφάσισαν την αλλαγή των αετωμάτων για να τονίσουν την καταγωγή τους από τον Αιακό και τα κατορθώματά τους.
Αρχαιολογικές ανασκαφές
Γύρω στον 3ο αι. μ.Χ. αφαιρέθηκαν οι μεταλλικοί σύνδεσμοι που συγκρατούσαν τα αρχιτεκτονικά μέλη του ναού κι έτσι κάποια τμήματά του κατέρρευσαν.